Gottlieb Muffat

Gottlieb Theophil Muffat (1690 – 10. joulukuuta 1770) oli itävaltalainen säveltäjä ja urkuri. Hän oli Georg Muffatin poika.

Muffat syntyi Passaussa ja opiskeli Johann Fuxin johdolla Wienissä. Hänet nimitettiin hoviurkuriksi vuonna 1717. Hänen oppilaisiinsa kuului tuleva keisarinna Maria Teresia. Uransa loppupuolella Muffat ilmeisesti lopetti säveltämisen keskittyäkseen yksinomaan urkurintoimeensa. Hän kuoli Wienissä 1770.

Muffatin tuotanto koostuu lähinnä kosketinsoitinmusiikista ja edustaa tyypillistä barokkimusiikkia. Joitakin Muffatin teoksia on aiemmin luultu Georg Friedrich Händelin tai Girolamo Frescobaldin säveltämiksi.

Lähteet 

Itävaltalaiset säveltäjät
Barokkisäveltäjät
Itävaltalaiset urkurit
Vuonna 1690 syntyneet
Vuonna 1770 kuolleet